Source: https://spisskabela.sk/samosprava/cinnost-kontrolora/stanovisko-k-preklenovaciemu-uveru/
Timestamp: 2020-06-03 11:49:23+00:00

Document:
Stanovisko k preklenovaciemu úveru – Mesto Spišská Belá
Stanovisko k preklenovaciemu úveru
Podľa ustanovenia § 18f ods. 1 písm. i) zákona č. 369/1990 Zb. o obecnom zriadení v znení neskorších predpisov a ustanovenia § 17 ods. 14 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov (ďalej len zákon č. 583/2004 Z. z.) je povinnosťou hlavného kontrolóra preveriť dodržanie podmienok pre prijatie návratných zdrojov financovania pred ich prijatím. Porušenie podmienok pre prijatie návratných zdrojov financovania je hlavný kontrolór povinný bezodkladne oznámiť ministerstvu financií.
Výška úveru: 54 368,00 eur
Úroková sadzba: 12M E + 0,61 % p. a.
Účel úveru: predfinancovanie mikroprojektu: „Dobudovanie cyklistickej infraštruktúry
v meste Spišská Belá“, ktorý je spolufinancovaný EÚ z Európskeho fondu
regionálneho rozvoja a ŠR
Splatnosť úveru: 18 mesiacov
Podľa § 11 ods. 4 písm. b) zákona SNR č. 369/1990 Zb. o obecnom zriadení v znení neskorších predpisov rozhodovať o prijatí úveru je vyhradené obecnému zastupiteľstvu.
Pravidlá používania návratných zdrojov financovania sú upravené v ustanovení § 17 zákona č. 583/2004 Z. z.. Podľa citovaného ustanovenia môže použiť návratné zdroje financovania len na úhradu kapitálových výdavkov a môže vstupovať len do takých záväzkov vyplývajúcich z návratných zdrojov financovania, ktorých úhrada dlhodobo nenaruší vyrovnanosť bežného rozpočtu v nasledujúcich rokoch.
Podmienky na prijatie návratných zdrojov financovania sú upravené v ustanovení § 17 ods. 6 zákona č. 583/2004 Z. z. Obec môže na plnenie svojich úloh prijať návratné zdroje financovania, len ak:
a/ celková suma dlhu obce alebo vyššieho územného celku neprekročí 60 % skutočných bežných príjmov predchádzajúceho rozpočtového roka a
Celková suma dlhu (bez ŠFRB) ku dňu 30. 4. 2020: 2 475 942,97 eur
Skutočné bežné príjmy rozpočtového roka 2019: 6 605 349,92 eur
Skutočné bežné príjmy rozpočtového roka 2019
bez príjmov z rozpočtu iného subjektu verejnej správy
(6 605 349,92 – 2 311 265,04): 4 294 084,88 eur
Celková suma ročných splátok na rok 2020 457 964,60 eur
Výpočet % celkovej sumy dlhu
Skutočné bežné príjmy za predchádzajúci rok 2019 predstavujú sumu 6 605 349,92 eur,
z toho 60 % je 3 963 209,95 eur.
Celková suma dlhu mesta k 30. 4. 2020 je vo výške 2 475 942,97 eur
Celková suma dlhu mesta k 30. 4. 2020 predstavuje 37,48 % skutočných bežných príjmov predchádzajúceho rozpočtového roka.
Ukazovateľ dlhovej rezervy k 30. 4. 2020 60 % – 37,48 % = 1 487 266,98 eur
Ak celková suma dlhu dosiahne už 50 %, je síce zákonná, ale je potrebné prijímať opatrenia a hlásiť MF SR v zmysle zákonných ustanovení (pri 50 % je dlhová rezerva 826 731,99 eur)-
Pre informáciu uvádzam podiel sumy zostatku úverov k 30. 4. 2020 (bez úrokov a bez dlhu ŠFRB) k bežným príjmom mesta upraveným o príjmy účelovo viazané (dotácie na školstvo, na prenesený výkon štátnej správy, dotácie z eurofondov), ktoré v skutočnosti mesto nemôže použiť na splácanie úverov. V takom prípade je toto percento vo výške 57,66 %.
Ukazovateľ splátok k 30. 4. 2020
25 % zo sumy 4 294 084,88 eur = 1 073 521,22 eur
Suma splátok na rok 2020 je 457 964,60 eur
Suma splátok predstavuje k 30. 4. 2020 10,67 % skutočných bežných príjmov predchádzajúceho rozpočtového roka bez príjmov z rozpočtu iného subjektu verejnej správy.
Ukazovateľ splátkovej rezervy k 30. 4. 2020: 25 % – 10,67 % = 615 556,62 eur
Hlavný kontrolór v súlade so zákonom č. 583/2004 Z. z. preveruje iba dodržanie podmienok na prijatie návratných zdrojov financovania. V tomto stanovisku neskúmam potrebu úveru, objem, predpokladaný vývoj bežných príjmov, rentabilitu, charakter investičných akcií, ich rozpočtový náklad, návratnosť a pod.
Na základe údajov, ktoré som mala k dispozícii a vyššie uvedených výpočtov konštatujem, že mesto Spišská Belá spĺňa obe podmienky podľa § 17 zákona č. 583/2004 Z. z. pre prijatie návratných zdrojov financovania – preklenovacieho úveru vo výške 54 368,00 eur na zabezpečenie predfinancovania mikroprojektu.
V Spišskej Belej, dňa 12. 5. 2020
Správa o výsledkoch kontrol 17. 5. 2018

References: § 18
 § 17
 § 11
 § 17
 § 17
 § 17